text: [{"text_idx": "#000002", "text": "Tunnilstankar \u2013 eina fer\u00f0 afturat"}, {"text_idx": "#000003", "text": "Av l\u00f8gtingsins r\u00f8\u00f0arapalli koma harrabo\u00f0 fra\u0301 fo\u0301lksins t\u00e6narum. Nu\u0301 hava teir bi\u0301\u00f0a\u00f0 nokk! Annars sinniligir politikkarar geva ilt av s\u00e6r, ti\u0301 at samgongan heldur ikki givin lyfti um at taka tunnilsgjaldi\u00f0 i\u0301 Va\u0301ga- og i\u0301 Nor\u00f0oyatunlinum av."}, {"text_idx": "#000004", "text": "Givin lyfti Av l\u00f8gtingsins r\u00f8\u00f0arapalli koma harrabo\u00f0 fra\u0301 fo\u0301lksins t\u00e6narum. Nu\u0301 hava teir bi\u0301\u00f0a\u00f0 nokk! Annars sinniligir politikkarar geva ilt av s\u00e6r, ti\u0301 at samgongan heldur ikki givin lyfti um at taka tunnilsgjaldi\u00f0 i\u0301 Va\u0301ga- og i\u0301 Nor\u00f0oyatunlinum av. Ta\u00f0 er kortini ikki eitt o\u0301kent fyribrigdi, at politikkarar gloyma givin lyfti, so skjo\u0301tt eitt val er fari\u00f0 afturum. Ta\u0301 i\u00f0 ta\u00f0 sny\u0301r seg um givin lyfti, kann stutt sigast, at teir politikkarar, i\u00f0 hava givi\u00f0 ti\u0301li\u0301k lyfti, hava antin ikki kent t\u00e6r lo\u0301gir og regluger\u00f0ir, teir hava sett i\u0301 gildi, ella hava teir vi\u00f0 vilja sta\u00f0i\u00f0 a\u0301 l\u00f8gtingsins r\u00f8\u00f0arapalli og sagt o\u0301satt fyri okkum f\u00f8royingum. Hv\u00f8rt verri enn anna\u00f0. Hetta kunnu \u00f8ll lesa i\u0301 lo\u0301gum og vi\u00f0t\u00f8kum fyri hesar ba\u0301\u00f0ar tunlarnar.Hagt\u00f8l. I\u0301 va\u0301r gj\u00f8rdi Gallup kanning um, hvat f\u00f8royingar yvirh\u00f8vur halda um tunnilsgj\u00f8ldini i\u0301 undirsjo\u0301vartunlunum. Spurningarnir eru settir fo\u0301lki 18 a\u0301r og eldri. Kanningin er umfatandi og ly\u0301sir no\u0301gv a\u0301hugaverd fyribrigdi. Stutt sagt er ni\u00f0urst\u00f8\u00f0an henda: Millum f\u00f8royingar yvirh\u00f8vur ganga 90% framhaldandi inn fyri gjaldi, men 10% halda, at ta\u00f0 skal vera o\u0301keypis. Millum nor\u00f0oyingar ganga 80% inn fyri tunnilsgjaldi, men 20% halda, at ta\u00f0 skal vera o\u0301keypis. Va\u0301gafo\u0301lk siga naka\u00f0 ta\u00f0 sama: 78% taka undir vi\u00f0 gjaldi, men 22% vilja sleppa at koyra o\u0301keypis. I\u0301 hinum \u00f8kjunum er undirt\u00f8kan fyri tunnilsgjaldi st\u00f8rri, og ta\u00f0 ger, at samla\u00f0a undirt\u00f8kan er 90% fyri tunnilsgjaldi.Hv\u00f8r skal gjalda? Um so er, at F\u00f8roya L\u00f8gting og henda samgongan vi\u00f0 so li\u0301tlari undirt\u00f8ku fra\u0301 fo\u0301lkinum fyri at strika gjaldi\u00f0 kortini ger av, at frameftir ver\u00f0ur o\u0301keypis at koyra gj\u00f8gnum hesar ba\u0301\u00f0ar tunlarnar, skal onkur annar enn bru\u0301karin gjalda. Ta\u0301 koma \u00f8ll, ung sum eldri, at hanga upp a\u0301 tunlarnar gj\u00f8gnum skattin.Vi\u00f0li\u0301kahald. Undirsjo\u0301vartunlunum t\u00f8rvar anna\u00f0 vi\u00f0li\u0301kahald enn \u00f8\u00f0rum tunlum og landsvegakervinum annars. Har eru skipanir, i\u00f0 skulu virka alt samd\u00f8guri\u00f0 alt a\u0301ri\u00f0. Ver\u00f0ur ta\u00f0 vi\u00f0li\u0301kahaldi\u00f0 a\u0301lagt Landsverki, vita vit, hvussu ta\u00f0 fer at ganga. Vi\u00f0 teirri ja\u0301ttan, sum Landsverk f\u00e6r, fer ta\u00f0 at taka 980 a\u0301r at asfaltera landsvegirnar. Gongur okkurt fyri i\u0301 undirsjo\u0301vartunlunum, fer ta\u00f0 at taka langa ti\u0301\u00f0 at fa\u0301a ta\u00f0 umv\u00e6lt. Politiska skipanin og vi\u00f0ger\u00f0in er stirvin og tekur ti\u0301\u00f0. Eitt fi\u0301ggjarliga sterkt alment partafelag kann arbei\u00f0a skjo\u0301tt.Samanumt\u00f8ka. No\u0301gv talar fyri, at vit framhaldandi skulu hava ho\u0301skandi tunnilsgjald: Flestu f\u00f8royingar taka undir vi\u00f0 ti\u0301 samb\u00e6rt Gallup, bru\u0301karin rindar ny\u0301tslugjald, heldur enn at hv\u00f8r einasti skal gjalda, og gjaldi\u00f0 tryggjar betur og betri vi\u00f0li\u0301kahald. Er so einki, i\u00f0 talar fyri, at ta\u00f0 skal vera o\u0301keypis at bru\u0301ka tunlarnar? Ju\u0301: at politikkarar antin av o\u0301kunnleika ella vi\u00f0 o\u0301sannindum hava lova\u00f0, at tunnilsgjaldi\u00f0 ver\u00f0ur avtiki\u00f0! Naka\u00f0, teir hava ikki myndugleika til."}, {"text_idx": "#000008", "text": "Lofti\u00f0 i\u0301 barsilsskipanini ma\u0301 h\u00e6kka"}, {"text_idx": "#000012", "text": "Enniberg siglir heim fra\u0301 Gr\u00f8nlandi"}]